CELEX: 62009TN0163
Language: sl
Date: 2009-04-16 00:00:00
Title: Zadeva T-163/09: Tožba, vložena 16. aprila 2009 — Martinet proti Komisiji

20.6.2009   
            
            
               SL
            
            
               Uradni list Evropske unije
            
            
               C 141/56
            
         Tožba, vložena 16. aprila 2009 — Martinet proti Komisiji
   (Zadeva T-163/09)
   2009/C 141/113
   Jezik postopka: francoščina
   
      Stranki
   
   
      Tožeča stranka: Yvon Martinet (Pariz, Francija) (zastopnik: J.-L. Fourgoux, odvetnik)
   
      Tožena stranka: Komisija Evropskih skupnosti
   
      Predlogi tožeče stranke
   
   
               —
            
            
               odločba, s katero se je zavrglo prijavo Y. Marinet za delovno mesto namestnika člana komisije za pritožbe Evropske agencije za kemikalije, naj se razglasi za nično;
            
         
               —
            
            
               Evropski komisiji, generalnemu direktoratu za podjetništvo in industrijo, odboru za predizbor v okviru komisije za pritožbe Evropske agencije za kemikalije naj se naloži, da zaradi povrnitve nepremoženjske škode, ki je nastala zaradi izgube priložnosti, opravijo resnični preizkus ter preizkus o utemeljenosti prijave Y. Martinet;
            
         
               —
            
            
               Evropski komisiji, generalnemu direktoratu za podjetništvo in industrijo, odboru za predizbor v okviru komisije za pritožbe Evropske agencije za kemikalije naj se v vsakem primeru naloži plačilo vseh stroškov.
            
         
      Tožbeni razlogi in bistvene trditve
   
   Tožeča stranka zahteva razglasitev ničnosti odločbe Komisije, s katero se je zavrgla njena prijava za namestnico člana komisije za pritožbe Evropske agencije za kemikalije (ECHA) z obrazložitvijo, da se njena prijava ni upoštevala, ker je ni prejela služba, odgovorna za postopek izbire, saj je bila poslana podpredsedniku Komisije, G. Verheugnu, to je na naslov, ki se je razlikoval od točnega naslova, navedenega v razpisu za prijavo interesa, objavljenega v 
         Uradnem listu Evropske unije, C 2008, 41 A, str. 8.
   Tožeča stranka v podporo svoji tožbi za razglasitev ničnosti navaja:
   
               —
            
            
               V izpodbijani odločbi naj ne bi bila izpolnjena obveznost obrazložitve, ki je materialni pogoj, ki ga je treba upoštevati;
            
         
               —
            
            
               v izpodbijani odločbi naj bi se oprlo na vsebinsko nepravilna dejstva, saj je bila prošnja poslana na naslov, ki je bil naveden v razpisu za oddajo prijav;
            
         
               —
            
            
               kršeno naj bi bilo načelo dobre uprave in enakih možnosti kandidatov, saj se prijava tožeče stranke ni preučila.